stanford-oval/wikipedia huggingface dataset:
דוד פרנקל (פרופסור)
הערות שוליים

1 2  אות יקיר באר שבע, לשנת תשס"ה, 2004, באתר עיריית באר שבע, 21 באוקטובר 2004
↑   הפקולטה לניהול ע"ש גילפורד גלייזר – יקיר הפקולטה דוד פרנקל, סרטון  באתר יוטיוב (אורך: 11:08)
ויקטור ראד

| --- | --- |

 לידה:  18 במרץ 1991 (בן 33) לוס אנג'לס שבקליפורניה, ארצות הברית
 עמדה:  פאוור פורוורד
 גובה:  2.06 מטרים
 מספר:  3
 מכללה:  אוניברסיטת המדינה של אריזונה אוניברסיטת דרום פלורידה
 דראפט:  לא נבחר, 2014
 קבוצות כשחקן
 2014–2015   2015–2016   2016–2017   2017- 2018   2018   2018-:  דלאוור 87'   ניז'ני נובגורוד   מכבי תל אביב   גזיאנטפ בסקטבול   צסק"א מוסקבה   אוקסיליום טורינו
 הישגים כשחקן
 חמישיית העונה השנייה ביורוקאפ (2015/2016)
ויקטור ראד (אנגלית: Victor Rudd; נולד ב-18 במרץ 1991) הוא כדורסלן אמריקאי המשחק בעמדת הפאוור פורוורד בקבוצת אוקסיליום טורינו.
ביוגרפיה

ראד נולד בלוס אנג'לס, קליפורניה ושיחק בתיכון "פינדלי פרפ" בנבדה, משם המשיך לקריירת קולג'ים בת 4 שנים במכללות אריזונה סטייט ודרום פלורידה.
קריירה

בשנת 2014 לא נבחר בדראפט והמשיך לעונה אחת בדלאוור 87' מליגת הפיתוח של ה-NBA.
בשנת 2015 הצטרף ראד לקבוצת ניז'ני נובגורוד מליגת ה-VTB והיורוקאפ. לאחר עונת יורוקאפ בה סיים עם ממוצעים של 15.8 נקודות ו-6.7 ריבאונדים, נבחר ראד לחמישיית העונה השנייה ביורוקאפ.
ב-2016 שיחק במדי מיאמי היט בליגת הקיץ של ה-NBA, בה רשם ממוצעים של 11.2 נקודות ב-21.6 דקות למשחק, והוסיף 3.8 ריבאונדים.
ב-18 באוגוסט 2016 חתם לעונה אחת בקבוצת מכבי תל אביב המשחקת ביורוליג ובליגת העל הישראלית.
ב-2 בספטמבר 2017 חתם בגזיאנטפ בסקטבול הטורקית. ב-15 בפברואר 2018 עזב ראד את הקבוצה וחתם לחודש בצסק"א מוסקבה, עם אפשרות להארכת חוזה עד תום העונה.
בתום חוזהו שוחרר מצסק"א וחתם באוקסיליום טורינו מליגת העל האיטלקית
סטטיסטיקות קריירה > ביורוקאפ

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ניז'ני נובגורוד | 20 | 16 | 32.4 | 42.2% | 32.4% | 74.6% | 6.7 | 2.1 | 0.8 | 0.4 | 15.8 |
הערות שוליים

↑  ויקטור ראד חתם במכבי פוקס תל אביב, באתר מכבי FOX תל אביב, ‏18 באוגוסט 2016
↑  "ויקטור ראד חתם בצסק"א מוסקבה", באתר ynet, 15 בפברואר 2018
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
רובין מורגן

| --- | --- |

 לידה:  29 בינואר 1941 (בת 83) לייק וורת', ארצות הברית 
 מדינה:  ארצות הברית ארצות הברית
 מקום מגורים:  מנהטן 
 השכלה:  אוניברסיטת קולומביה 
 תקופת הפעילות:  מ-1940 
 השקפה דתית:  יהדות 
 בן או בת זוג:  קנת' פיטצ'פורד (1962–?) 
 פרסים והוקרה:  100 נשים (BBC) (2018) 
 www.robinmorgan.net
 
רובין מורגן (באנגלית: Robin Morgan; נולדה ב-29 בינואר 1949) היא שחקנית-ילדה שמאז בגירותה, הייתה לפעילה פמיניסטית רדיקלית אמריקאית ממוצא יהודי,  משוררת, סופרת, ועורכת של "Sisterhood is Powerful" ושל "Ms. Magazine".
במהלך שנות ה-60 של המאה ה-20 היא השתתפה בתנועות זכויות אזרח ואנטי-מלחמה. בשלהי שנות ה-60 היא הייתה מייסדת שותפה של ארגונים פמיניסטיים כמו נשים רדיקליות בניו יורק ("New York Radical Women") ו-"W.I.T.C.H". היא גם ייסדה את "Women's Media Center".
ילדה כוכבת

מורגן נולדה בלייק וורת שבפלורידה וגדלה בעיר מאונט ורנון שבניו יורק. היא החלה את הקריירה שלה כילדה כוכבת בגיל שנתיים, כשאימה ודודתה קידמו אותה כילדה דוגמנית. בגיל ארבע הייתה לה תוכנית רדיו משלה, "Little Robin Morgan". תפקידה החשוב ביותר היה בהיותה בת תשע, שהיא החלה לשחק את תפקידה של דאגמר האנסן הצעירה בסדרת הטלוויזיה "Mama", בה כיכבה פגי ווד. לאחר שהתוכנית הגיעה לסיומה ב-1956, סבלה מורגן מהלחץ הנפשי המתלווה לתהילה וגמרה אומר בדעתה להיהפך למשוררת, בהעדיפה זאת על פני היותה שחקנית. היא נאבקה באימה שניסתה לדחוף אותה להמשיך בקריירת המשחק, למדה באוניברסיטת קולומביה ולאחר תום לימודיה החלה לעבוד כפרילאנסרית בתור סוכנת ועורכת ספרותית בעיר ניו יורק.
פעילותה וכתיבתה

מורגן החלה לפרסם את שירתה בשנות השישים המוקדמות (שמאוחר יותר קובצה באנתולוגיה שלה בשם "Monster"). ב-1962, לאחר שנישאה למשורר קנט פיצ'פורד, החלה להיות פעילה בתנועת השמאל האנטי-מלחמתית. היא פרסמה מאמרים ושירה בכתבי עת ועיתונים שמאלניים שנקטו בקו של ביקורת תרבותית Liberation", "Rat", "Win", "The Guardian"".
בשנות ה-60 המאוחרות הייתה מורגן פעילה במפלגת הנוער הבינלאומית ביחד עם אבי הופמן ופול קראסנר. ב-1968 היא הצטרפה להפגנות לשחרר את ואלרי סולאנס, במחאה על עונש המאסר בן שלוש השנים שהוטל על סולאנס בשל ניסיון ההתנקשות הכושל באנדי וורהול. מורגן הייתה מייסדת שותפה של "New York Radical Women" וסייעה לארגון פעולות המחאה כנגד תחרות "מיס אמריקה" בספטמבר 1968.
לאחר מכן, ב-1968, היא סייעה להקים את "W.I.T.C.H", שהייתה קבוצה פמיניסטית רדיקלית אשר השתמשה בתיאטרון רחוב ציבורי המכונה "hexes" או "zaps" (קסמים) על מנת להפנות תשומת לב לנושא של אפליית נשים בחברה. בדצמבר 1968 ביימו מורגן ונשים נוספות "hex" (כישוף) כנגד "House Unamerican Activities Committee" וכן כנגד "Chicago Eight"; על מנת להציג דיוקן של התנועה כנגד פעולות האנטי-מלחמתית כפרויקט מחמד של קומץ גברים "כוכבים".
כמו פמיניסטיות רבות אחרות, התנתקה מורגן ממה שניתן לתאר כ"שמאל גברי", והסבירה את היפרדותה במאמרה ב-1970 "Goodbye to All That" בגיליון הראשון של כתב העת "Rat". באותה שנה היא ערכה את אחת מהאנתולוגיות הראשונות של הכתיבה הפמיניסטית הרדיקלית "Sisterhood is Powerful".
הייתה בין המנהיגות והמובילות של קו אנטי-טרנסג'נדרי קיצוני בראשית שנות השבעים. נשאה נאום שטנה בכנס הפמיניסטי-לסבי של החוף המערבי כנגד הזמרת הטרנסג'נדרית הלסבית בת' אליוט. הייתה בין האחראיות לשבר בין התנועה הלסבית הרדיקלית לתנועה הטרנסג'נדרית.
מאז שנות ה-70 המשיכה מורגן בכתיבה, עריכה, פרסום וארגון פמיניסטי. בנוסף לשירתה ומאמריה בנושאים פמיניסטיים שהתפרסמו לעיתים תכופות, היא ערכה שתי אנתולוגיות בעקבות "Sisterhood is Powerful", והן "Sisterhood is Global" ‏(1984) וכן "Sisterhood is Forever"‏ (2003). היא שירתה כעורכת משנה של "Ms. Magazine" במשך שנים רבות, וכיהנה כעורכת הראשית בשנים 1989–1993.
המושג הפמיניסטי "היא-סטוריה" (herstory), המתאר היסטוריוגרפיה מנקודת מבט נשית, מיוחס לה.
רובין מורגן חיה בעיר ניו יורק. בנה (עם בעלה לשעבר קנת פיצ'פורד) הוא המוזיקאי ואמן ההקלטות בלייק מורגן.
פרסומיה

The Demon Lover: The Roots of Terrorism, Washington Square Press; (December 2001)
The Anatomy of Freedom
The Mer-Child: A New Legend for Children and Other Adults
"Upstairs in the Garden: Poems Selected and New, 1968-1988", W. W. Norton, 1991,
A Hot January: Poems 1996-1999
Saturday's Child: A Memoir, W. W. Norton, 2000,
Front Line Feminism, 1975-1995: Essays from Sojourner's First 20 Years
"Going Too Far: The Personal Chronicle of a Feminist", Random House; 1978,
Sisterhood Is Powerful: An Anthology of Writings from the Women's Liberation Movement
Sisterhood Is Global: The International Women's Movement Anthology
Sisterhood is Forever: The Women's Anthology for a New Millennium, Washington Square Press; (March 5, 2003),
The Burning Time, Melville House; (March 1, 2006),
Fighting Words: A Toolkit for Combating the Religious Right, Nation Books; (September 28, 2006),
ממנטו מורי

ערך זה עוסק בביטוי בלטינית. אם התכוונתם למשמעות אחרת, ראו .
מֶמֶנְטוֹ מוֹרִי (בלטינית: Memento mori) הוא ביטוי שפירושו "זכור שתמות" (מילולית "זכור למות"). מקור המושג בתקופה הקלאסית ובכתביהם של הסטואים. הכינוי ממנטו הוענק לסוגה של יצירות אמנות מגוונות שמטרתן להזכיר לבני האדם כי סופם למות, ומופיע כמוטו ביצירות אמנות רבות, בעיקר מהרנסאנס.
Earthly Vanity and Divine Salvation (הבלות ארצית וישועה אלוהית) של הנס ממלינג. טְרִיפְּטִיכוֹן זה מציג את העימות בין היופי והמותרות הארציים, לבין הציפייה למוות וגיהנום.
Et in Arcadia ego, ציור שמן מאת ניקולא פוסן; פירוש השם הוא "אני נמצא גם בארקאדיה", כלומר המוות נוכח אפילו בסביבה האידילית ביותר. בציור נראים רועים ואיכרים המתבוננים במצבת קבר.
גולגולת בגלוסקמא במנזר פודרומוס בהר אתוס. הכיתוב ברומנית: "Ce sunt eu, vei fi şi tu. Ce eşti tu, am fost şi eu" אומר "מה שאני תהיה גם אתה ומה שאתה, הייתי גם אני"
בעת העתיקה

בעת העתיקה שימש הרעיון של ממנטו מורי כתרגיל פילוסופי. סוקרטס טען שתרגול נכון של פילוסופיה עוסק אך ורק בתהליך המוות ובמוות עצמו. סנקה אמר:
"הבה נכין את תודעתנו כאילו הגענו לקצה החיים. לא נדחה דבר. הבה נאזן את ספרי החיים בכל יום... למי שיטפל כל יום בפרטים הקטנים של חייו, לעולם לא יחסר זמן."
ברומא העתיקה השתמשו בביטוי באירוע הטריומף, צעדת הניצחון של מפקד רומי השב מן הקרב. מאחורי המפקד המנצח עמד עבד ותפקידו היה להזכיר למפקד כי אולי היום הוא באיגרא רמא, אך מחר הוא יום חדש. מטרה זו הגשים העבד בכך שהזכיר למפקד כי הוא רק אדם, בן-תמותה, כלומר "ממנטו מורי". (ייתכן שהעבד אמר לחלופין "Respice post te! Hominem te memento!" - הבט מאחוריך! זכור שאתה [רק] אדם!; כפי שטרטוליאנוס מצטט בפרק 33 בספרו Apologeticus pro Christianis.) על אותו המשקל, העבד אמר למפקד "Sic transit gloria mundi" (כך חולפת תהילת עולם).
בעת העתיקה המונח מתייחס גם לאמנות בתקופה הקלאסית; תקופה זו הדגישה יותר את הנושא קרפה דיים (carpe diem = "קטוף את היום") היינו, "חיה את הרגע" שניתן לראותו כתשובה לממנטו מורי. אמנות זו, השמה דגש על הקרפה דיים, נושאת הדים לנזיפה של ישעיהו "אָכוֹל וְשָׁתוֹ, כִּי מָחָר נָמוּת." (ישעיה כ"ב, פס' יג). קו-מחשבה זה מופיע במקומות נוספים בספרות הרומית, אודה של הורטיוס מכילה את השורה הידועה "Nunc est bibendum, nunc pede libero pulsanda tellus" (עכשיו צריך לשתות, עכשיו צריך לרקוד בחופשיות (מילולית "לרקוע ברגל חופשייה") על האדמה). הורטיוס מסביר, בהמשך השיר, שעכשיו הזמן מכיוון שבחיים שלאחר המוות, לא נוכל לשתות או לרקוד - דוגמה מובהקת לקרפה דיים. ניתן לראות נושא זה אפילו ברבאעיאת של עומר ח'יאם, סנטזה XXXV: "כשעודך בחיים, / שתה! - כי, ברגע שתמות, לעולם לא תחזור." (תרגום חופשי).
ציטוטים מקבילים במקורות היהדות

לגישה זו יש אזכורים מקבילים רבים במקורות היהדות. המקור הבולט ביותר הוא ספר קהלת החוזר ומדגיש רעיון זה, למשל "כִּי מִקְרֶה בְנֵי-הָאָדָם וּמִקְרֶה הַבְּהֵמָה, וּמִקְרֶה אֶחָד לָהֶם--כְּמוֹת זֶה כֵּן מוֹת זֶה, וְרוּחַ אֶחָד לַכֹּל; וּמוֹתַר הָאָדָם מִן-הַבְּהֵמָה אָיִן, כִּי הַכֹּל הָבֶל" (פרק ג' פסוק י"ט).
בתנ"ך, בספר משלי מובא "כִּי לֹא לְעוֹלָם חֹסֶן וְאִם-נֵזֶר לְדוֹר דּוֹר" (פרק כ"ז, פסוק כ"ד). לא לעולם חוסן, פירושו גדולה עשויה להשתנות, הגלגל מסתובב.
בהלוויה יהודית נהוג לנצל את האירוע כדי להזכיר למשתתפים החיים מתוך דברי עקביא בן מהללאל במשנה בפרקי אבות: "הסתכל בשלושה דברים ואין אתה בא לידי עבירה: דע מאין באת, ולאן אתה הולך, ולפני מי אתה עתיד ליתן דין וחשבון. מאין באת? מטיפה סרוחה, ולאן אתה הולך? למקום עפר, רימה ותולעה, ולפני מי אתה עתיד ליתן דין וחשבון? לפני מלך מלכי המלכים, הקדוש ברוך הוא" (אבות פרק ג' משנה א').
על הלל הזקן במשנה בפרקי אבות נאמר: "אף הוא ראה גולגולת אחת צפה על פני המים אמר לה על דאטיפת אטיפוך וסוף מטיפייך יטופון" (פרק ב' משנה ז'), כלומר: על שהטבעת (אחרים) - הטביעו אותך, וסוף מטביעייך שיוטבעו (אף הם).
דומים לכך הם דברי בן סירא: "בכל מעשיך זכור אחריתו, ולעד לא תחטא" (בן סירא, פרק ז', פסוק ל"ז).
בפיוטים של הימים הנוראים מובאים טקסטים רבים שנועדו לשבר את הלב ולהביא את המתפלל להרהורים על אפסות האדם ושברון אשליית הגאווה, כגון "אדם יסודו מעפר וסופו לעפר... משול כחרס הנשבר... וכחלום יעוף".
הופעות בעידן המודרני

בספרות המודרנית, ניתן לראות וריאציה על נושא הממנטו מורי בסיפור קצר של חורחה לואיס בורחס "El inmortal" ("בן האל-מוות", מהאוסף El Aleph, אוסף סיפורים קצרים מ-1949).
בקליפ של הראפר מק מילר ‘self care’ נראה מק מילר כאילו קבור מתחת לאדמה ומתוך הקבר החל לחרוט על צידו הפנימי של הקבר מעל ראשו Memento mori שייצג באותו קליפ את העובדה שהראפר אכן חשב על מותו או לפחות נקט עמדה ברורה על כך לאחר מכן פרץ את דרכו החוצה מן הקבר דרך המילה החרוטה.
הסרט ממנטו בוסס על הסיפור הקצר של ג'ונתן נולאן "Memento Mori".
האלבום העשירי של הזמר הישראלי אביב גפן נקרא ממנטו מורי.
האלבום השני של הלהקה פלייליף נקרא ממנטו מורי.
בסדרת הספרים של הסופר למוני סניקט, סדרה של צרות, המוטו של פנימיית פרופרוק הוא ממנטו מורי. סגן המנהל נירו טועה שוב ושוב וחושב שמדובר בפתגם יווני, אבל בני בודלר ובני קווגמייר מתקנים אותו. הקמע של בית הספר הוא סוס מת, והוא זוכה לקריאות כמו "את מי אי אפשר לנצח? סוס מת!". נראה כי כל התלמידים בבית הספר לא באמת מבינים את משמעות הפתגם.
שיר של להקת הגרוב מטאל האמריקנית - Lamb Of God בשם - "Memento Mori".
שיר של להקת המטאלקור הבריטית - Architects בשם - "Memento Mori".
פרק בשם "Memento Mori" מופיע בעשרות סדרות טלוויזיה ובהן:
תיקים באפלה (עונה רביעית, פרק 14).
סטארגייט SG-1 (עונה עשירית, פרק 202).
בסדרת האנימה "death parade".
פרק הסיום של הסדרה “המעניש״ של נטפליקס נקרא אף הוא memento mori.
פרק בעונה של הפריימים בסדרה המאה.
"Memento Mori" הוא פרק בפודקאסט Dear Hank & John של האחים ג'ון והאנק גרין ושם נבחר להיות המשפט המוצלח ביותר לחתום עמו מכתב.
הערוץ “Unus Annus” שמנוהל על ידי Markiplier (מארק פיצ׳באק) ו-crankgameplays (אית׳ן נסטור) הוא ערוץ ביוטיוב שנמשך במשך שנה אחת (ה-14 בנובמבר 2019- ה-14 בנובמבר 2020) ובסוף השנה הערוץ נמחק וגם כל הסרטונים שבו. בערוץ מצוין הרבה המושג memento mori ומטרת הערוץ היא להזכיר לצופים שצריך לקבל את המוות ולהזכיר שהוא מגיע לכולם.
בפתיחה של המשחק "פרסונה 3" מופיע המשפט "memento mori" בכמה מקומות ובכמה שפות. בנוסף, המשפט מפוזר במקומות שונים ברחבי המשחק שכן המשחק מתייחס רבות למוות.
ראו גם

ואניטאס
ארס מוריינדי
ריקוד המוות
האנשה של המוות
פואמת מוות
קינה
לא לעולם חוסן
אפיטף
הגולגולת כסמל
צילום פוסט-מורטם
גלריה

ממנטו מורי משנהב במוזיאון בודה
הערות שוליים

1 2  "Memento Mori": The Reminder We All Desperately Need, Daily Stoic, ‏2017-06-27 (באנגלית אמריקאית)
↑  הורטיוס, אודות, ספר ראשון, שיר 37
↑  Lamb of God - Memento Mori (Official Video), נבדק ב-2022-03-12
↑  פרקים עם אזכור של  "ממנטו מורי"
| --- | --- |
בקרת זהויות :  NLI: 987007530681905171  GND: 4169407-7  LCCN: sh2004009686 
ריקוד המוות של הנס הולביין
"ואניטאס" של פיליפ דה שאמפן (c. 1671) מצומצם לשלוש מהויות: פרח, גולגולת ושעון חול
"Calavera de la Catrina" של חוסה גואדלופה פוסאדא
עירית פרנק

| --- | --- |
אין תמונה חופשית
 לידה:  16 בפברואר 1959 (בת 65)
 מדינה:  ישראל 
 תקופת הפעילות:  מ-1982
 עיסוק:  בימאות
 מקום לימודים:  תלמה ילין 
 פרופיל ב-IMDb
 
עירית פרנק (נולדה ב-16 בפברואר 1959) היא שחקנית ובמאית ישראלית. מנכ"לית תיאטרון הסמטה.
ביוגרפיה

ילידת חולון, פרנק היא בוגרת מגמת התיאטרון בתיכון תלמה ילין. בהמשך למדה משחק בבית צבי וסיימה את לימודיה בשנת 1982. כבר באותה שנה השתתפה בסרטו של ג'אד נאמן "מגש הכסף" ובדרמת הטלוויזיה האמריקאית, "זיכרון אהבה", של NBC, בכיכובו של קירק דגלאס, תפקיד שעליו הייתה מועמדת לפרס אמי האמריקאי.
בשנת 1983 לוהקה לתפקיד הראשי בסרט "בחינת בגרות", שם גילמה את אורנה, תלמידת תיכון המנהלת רומן עם בן שכבתה (דן תורן) ונכנסת להיריון.
בשנת 1984 שיחקה בסרט "עדות מאונס" לצד מוסקו אלקלעי, ענת עצמון, נתן דטנר, אורי גבריאל, אושיק לוי ודליק ווליניץ ובאותה שנה השתתפה בסרט הקצר "קירות עץ דקים" לצד אבי קושניר.
בשנת 1985 השתתפה בסרטו של נדב לויתן "בנות" לצד חנה אזולאי-הספרי, ענת טופול, חלי גולדנברג, קרוליין לנגפורד ואחרים. באותה שנה השתתפה גם בדרמה האמריקאית "עדיין לא גן עדן" לצד קווין מק'ינלי ואחרים.
בתחילת שנות השמונים עסקה פרנק גם בהוראת משחק בעיר לוד ובכלא הנשים נווה תרצה, הקימה את אחד הבוטיקים הראשונים ברחוב שינקין בתל אביב ועסקה בפעילות ציבורית. לאחר שנישאה וילדה את בתה ובנה עסקה בהפקה ושיווק הצגות, ערכה וביימה הצגות ילדים ("עלילות מיקי מהו", "פיט-פט-טו") ושימשה כעוזרת הפקה.
בשנת 1993 גילמה את ליאורה בסרטו עטור הפרסים של אסי דיין "החיים על פי אגפא".
בהמשך השתתפה בסרט הווידאו "המהפכה" (1995), בסרט הקצר "זכרונות מאפריקה" ובמספר סדרות טלוויזיה, בהן "החבר'ה הטובים", "טיפול נמרץ" ו"סיטי טאוור".
משנת 1998 ועד שנת 2008 שימשה פרנק כמנכ"לית וכמנהלת אמנותית של תיאטרון הסמטה. ב-2000 השתתפה בסרט "אודות המוניטין.
בשנת 2007 מונתה לתפקיד מנכ"לית האוניברסיטה העממית בתל אביב, ממנו פרשה כעבור שלוש שנים ושבה אל ניהול תיאטרון הסמטה.
מכהנת בנוסף כחברת הנהלת אמ"י וכחברה בפורומים שונים המייצגים את מוסדות התרבות בישראל.
הערות שוליים

↑  http://www.hasimta.com/contact.html
↑  יעקב בר-און, "פתאום אין לי מפלט מפני עצמי", דבר, 15 ביוני 1983
↑  עירית פרנק מועמדת לפרס א.מ.י. - הוליווד, דבר, 29 במאי 1983
↑  מרב יודילוביץ', עירית פרנק נאלצה לפרוש מניהול תיאטרון "הסימטה", באתר ynet, 29 באפריל 2008
↑  מרב יודילוביץ', בצל המחאה: פרנק חזרה לנהל את "הסימטה", באתר ynet, 2 בנובמבר 2010
הון סיכון בישראל

הון סיכון בישראל מתייחס לתעשיית ההון סיכון הישראלית, בה מושקעים כספים במיזמים אשר הערכת הסיכונים בהם היא גבוהה, מתוך ציפייה לתשואות גבוהות במקרה של הצלחתם. בישראל, כמו במרבית מדינות העולם הון סיכון נפוצה בעיקר בהשקעה בחברות סטרטאפ בתחום ההיי-טק.
בישראל יש כיום כ-70 קרנות הון סיכון פעילות, 14 מהן קרנות הון סיכון בינלאומיות עם משרדים בישראל. ענף ההון סיכון ביחד עם החממות הטכנולוגיות ממלא תפקיד חשוב במגזר ההיטק הישראלי שזכה לכינוי "סיליקון ואדי" ונחשב לטובים בעולם.
על פי IVC Research Center (מרכז המחקר הישראלי) ב-2015 עמדו ההכנסות מאקזיטים על כ-9 מיליארד דולרים, עלייה של כ-16% לעומת 2014. בנוסף לכך לדברי המכון, ההשקעות בהון סיכון בישראל עמדו על כ-4.43 מיליארד דולרים, הסכום השנתי הגבוה ביותר בתולדות ישראל, לשם השוואה ב-2008 עמד סכום ההשקעות בהון סיכון בישראל על כ-1.9 מיליארד דולרים.
היסטוריה

קרן הון הסיכון הראשונה בישראל, "קרן אתנה", הוקמה בשנת 1985 על ידי גדעון טולקובסקי ביחד עם אביו, מפקד חיל האוויר לשעבר, דן טולקובסקי ופרד אדלר, משקיע הון סיכון מניו יורק. אתנה השקיעה בחברות EFI של אפי ארזי ובמרקיורי אינטראקטיב בראשית דרכן.
בשנת 1990, הוקמה תוכנית "ענבל", יוזמה לעידוד פעילות קרנות הון סיכון המגובה בכספי הממשלה, באמצעות חברת הביטוח הממשלתית ענבל שהייתה ערבה ל-80% מההשקעות בקרן. במסגרת התוכנית הוקמו 4 קרנות הון סיכון: "מרתון", "תעוזה", "שדות מו"פ" ו"מופת" שנסחרו בבורסה לניירות ערך בתל אביב.
תעשיית הון סיכון ענפה בישראל התפתחה, בין השנים 1992 ל-1994, לאחר שהממשלה הקימה את "תוכנית יוזמה" בשיתוף המדען הראשי של משרד התמ"ת, אשר מימנה הקמה של עשר קרנות הון סיכון וחממות טכנולוגיות רבות שסייעו משמעותית לזינוק תעשיית ההייטק בישראל והפיכת תעשיית ההון סיכון בישראל לאחת הגדולות בעולם. כתוצאה מהמאמצים עלו הוצאות השנתיות של הון סיכון בישראל פי 60 מהתקופה שלפני יישום התוכנית, מספר החברות  שהושקו באמצעות קרנות הון סיכון בישראל עלו מ-100 ל-800.
על אף שתעשיית ההון סיכון של ישראל מילאה תפקיד חשוב בתחום ההיי-טק המשבר הכלכלי שפגע בעולם ב-2008 השפיע גם על זמינות ההון סיכון בישראל, כאשר ב-2009 בוצעו בישראל כ-63 מיזוגים ורכישות בשווי כולל של כ-2.54 מיליארד דולרים, ירידה של כ-7% מהמצב ב-2008 שבאותה שנה כ-82 חברות ישראליות מוזגו או נרכשו וזאת בשווי של כ-2.74 מיליארד דולרים.
ב-2019 נחשבו חברות הון סיכון ישראליות פופולריות אף יותר מעמיתיהן האמריקאיות, לשם השוואה היקף ההשקעות בחברות סטארטאפ ישראליות צמח בכ-140% בשנים 2014–2018 ולעומת זאת, ההשקעות בחברות סטארט אפ אמריקאיות צמחו בכ-64% אחוזים בלבד. החברות הישראליות הפכו לכל כך אטרקטיביות עד שהיוו מחצית מכלל העסקאות של מיזוגים ורכישות ב-2018.
לאחר טבח שבעה באוקטובר חלה נפילה של 73% בגיוסי הון של קרנות הון סיכון בישראל, שפל של עשר שנים. כתוצאה מכך נוצרה זמינות הון נמוכה במיוחד עבור תעשיות ההיי-טק בישראל.
הערות שוליים

↑  "Venture Capital in Israel". אורכב מ-המקור ב-2006-02-18. נבדק ב-2010-11-18.
↑  "Land of milk and start-ups", The Economist, 2008-03-19, נבדק ב-2008-03-22.
↑  "IVC-MEITAR HIGH-TECH EXITS 2015 REPORT" (PDF), IVC Online, נבדק ב-2016-10-05
↑  "International Venture funding rose 15 percent in 2008, VentureBeat, February 18, 2009
↑  "The Past, Present, and Future of Israeli Innovation". Shlomo Klahr
↑  "Athena". Bloomberg Businessweek. Bloomberg. נבדק ב-11 במרץ 2013. {{cite web}}:  (עזרה)
↑  ⁨מודעת פרסום של אתנה⁩ | ⁨מעריב⁩ | 25 אוקטובר 1985 | אוסף העיתונות | הספרייה הלאומית, באתר www.nli.org.il
↑  אלון תבור, חלוצי ההון סיכון הישראלים, באתר TheMarker‏, 31 ביולי 2000
↑  טל שחף, קרנות הון סיכון יעודדו השקעות בתעשיות עתירות ידע, מעריב, 19 במרץ 1990
↑  מה עדיף - מופת או תעוזה?, באתר גלובס, 19 באוקטובר 1997
↑  דן יכין, ‏שנות ה-90 - ימי הסטרט-אפ והכסף הגדול, באתר גלובס, 23 באפריל 2001
↑  "Venture Capital in Israel". אורכב מ-המקור ב-2006-02-18. נבדק ב-2010-11-18.
1 2  "Through the Thorns to the Stars: Israeli Startups Ecosystem 2019". 8allocate (באנגלית אמריקאית). 2019-07-08. נבדק ב-2019-10-05.
↑  "Start-Up Nation Central's Annual Ecosystem 2019 Report". Start-Up Nation Central.
↑  סופי שולמן, שפל של עשור בגיוסים של קרנות הון סיכון ישראליות, באתר כלכליסט, 20 במרץ 2024
רישון הולמס

| --- | --- |

הולמס בשנת 2019
 לידה:  15 באוקטובר 1993  (בן 31) לוקפורט, אילינוי, ארצות הברית
 עמדה:  סנטר
 גובה:  2.06 מטרים
 מספר:  22
 מכללה:  אוניברסיטת המדינה של באולינג גרין
 דראפט:  בחירה מספר 37, 2015 פילדלפיה 76'
 קבוצות כשחקן
 2015–2018 2018–2019 2019–2023 2023–2024   2024–:  פילדלפיה 76' פיניקס סאנס סקרמנטו קינגס דאלאס מאבריקס   וושינגטון וויזארדס
רישון דיאנטה הולמס (באנגלית: Richaun Diante Holmes; נולד ב-15 באוקטובר 1993) הוא כדורסלן אמריקאי המשחק בקבוצת וושינגטון וויזארדס מליגת ה-NBA, בעמדת הסנטר.
קריירת מכללות

הולמס נולד וגדל בלוקפורט שבאילינוי, ובשנת 2011 החל ללמוד במכללה הקהילתית "מוריין ואלי" אשר בפאלוס הילס הסמוכה. לאחר שנה אחת עבר ללמוד באוניברסיטת המדינה של באולינג גרין שבמדינת אוהיו, ושיחק בקבוצת הכדורסל שלה המשתתפת בליגת המכללות הבכירה. בעונתו האחרונה באוניברסיטה, 2014/2015, רשם ממוצעים של 14.7 נקודות ו-8.0 ריבאונדים בממוצע למשחק, והוליך את כל שחקני מחוז MAC‏ (Mid-American Conference) בממוצע חסימות למשחק (2.7) ובאחוזי קליעה מהשדה (56.3%).
קריירה מקצועית > פילדלפיה 76'

בדראפט ה-NBA‏ 2015 נלקח הולמס על ידי פילדלפיה 76' בבחירה ה-37. לאורך עונת הרוקי שלו נשלח מספר פעמים לקבוצת הבת של פילדלפיה מליגת הפיתוח של ה-NBA – דלאוור 87' – ובששת משחקיו בקבוצה קלע 12.2 נקודות בממוצע למשחק. בתקופתו בפילדלפיה הציגו הסיקסרס שיפור משמעותי, מקבוצה של 10 ניצחונות בעונת 2015/2016 לקבוצה של 52 ניצחונות והעפלה לפלייאוף ה-NBA בעונת 2017/2018. במהלך 3 העונות קלע הולמס 7.4 נקודות והוריד 4.2 ריבאונדים בממוצע למשחק, לרוב כשחקן ספסל.
קריירה מקצועית > פיניקס סאנס

לקראת עונת 2018/2019 הועבר בטרייד לפיניקס סאנס בתמורה לפיצוי כספי ("Cash considerations"). בעונתו היחידה בקבוצה שימש כמחליפו מהספסל של הרוקי דיאנדרה אייטון, וקלע 8.2 נקודות בממוצע למשחק.
קריירה מקצועית > סקרמנטו קינגס

ביולי 2019 חתם הולמס בסקרמנטו קינגס על חוזה לשנתיים בסך כ-10 מיליון דולר. במשחק הרביעי של עונת 2019/2020 קלע 24 נקודות ואסף 13 ריבאונדים מול דנוור נאגטס, ומאז תפס את עמדת הסנטר הפותח של הקינגס במקומו של דוויין דדמון.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | פילדלפיה | 51 | 1 | 13.8 | 0.514 | 0.182 | 0.689 | 2.6 | 0.6 | 0.4 | 0.8 | 5.6 |
| 2016/2017 | פילדלפיה | 57 | 17 | 20.9 | 0.558 | 0.351 | 0.699 | 5.5 | 1.0 | 0.7 | 1.0 | 9.8 |
| 2017/2018 | פילדלפיה | 48 | 2 | 15.5 | 0.560 | 0.129 | 0.661 | 4.4 | 1.3 | 0.4 | 0.6 | 6.5 |
| 2018/2019 | פיניקס | 70 | 4 | 16.9 | 0.608 | 0.000 | 0.731 | 4.7 | 0.9 | 0.6 | 1.1 | 8.2 |
| 2019/2020 | סקרמנטו | 44 | 38 | 28.2 | 0.648 | 0.000 | 0.788 | 8.1 | 1.0 | 0.9 | 1.3 | 12.3 |
| 2020/2021 | סקרמנטו | 61 | 61 | 29.2 | 0.637 | 0.182 | 0.794 | 8.3 | 1.7 | 0.6 | 1.6 | 14.2 |
| 2021/2022 | סקרמנטו | 45 | 37 | 23.9 | 0.660 | 0.400 | 0.778 | 7.0 | 1.1 | 0.4 | 0.9 | 10.4 |
| 2022/2023 | סקרמנטו | 42 | 1 | 8.3 | 0.618 | 0.625 | 0.789 | 1.9 | 0.2 | 0.1 | 0.3 | 3.1 |
| 2023/2024 | דאלאס | 23 | 2 | 10.3 | 0.559 | 0.000 | 0.571 | 3.4 | 0.7 | 0.1 | 0.4 | 3.4 |
| 2023/2024 | וושינגטון | 17 | 8 | 18.7 | 0.557 | 0.333 | 0.846 | 6.1 | 0.6 | 0.5 | 0.6 | 7.1 |
| קריירה |  | 458 | 171 | 19.3 | 0.603 | 0.274 | 0.745 | 5.3 | 1.0 | 0.5 | 0.9 | 8.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | פילדלפיה | 3 | 0 | 3.7 | 0.000 | 0.000 | 0.000 | 0.3 | 0.3 | 0.0 | 0.0 | 0.0 |
| קריירה |  | 3 | 0 | 3.7 | 0.000 | 0.000 | 0.000 | 0.3 | 0.3 | 0.0 | 0.0 | 0.0 |
הערות שוליים

↑  ביוגרפיה, באתר קבוצת אוניברסיטת המדינה של באולינג גרין
↑  סטטיסטיקות המכללות של הולמס, באתר sports-reference.com
↑  רשימת הנבחרים בדראפט 2015, באתר basketball-reference.com
↑  הסטטיסטיקות של הולמס בליגת הפיתוח, באתר basketball-reference.com
↑  פיניקס מצרפת את הולמס, באתר הקבוצה, 20 ביולי 2018
↑  הולמס חתם על חוזה בסקרמנטו, באתר ESPN,‏ 16 ביולי 2019
↑  סיכום המשחק בין סקרמנטו לדנוור, באתר ESPN,‏ 29 באוקטובר 2019
טימותי לואוו-קברו

טימותי לואוו-קברו (בצרפתית: Timothé Luwawu-Cabarrot; נולד ב-9 במאי 1995) הוא כדורסלן צרפתי המשחק בעמדות הקלע והסמול פורוורד.
קריירה מקצועית > באירופה

לואוו-קברו נולד בקאן שבצרפת. בשנת 2012 החל לשחק במועדון שארקס דאנטיב, באליפות קבוצות העתודה של צרפת (Espoirs) בעונת 2013/2014 רשם ממוצע של 17.6 נקודות, 6.5 ריבאונדים ו-2.8 אסיסטים למשחק. בעונה זו שותף דקות מעטות בקבוצה הבוגרת של המועדון ששיחקה בליגת העל הצרפתית. בעונת 2014/2015 שותף באופן פעיל יותר בקבוצה ששיחקה בליגה הצרפתית השנייה, הוא רשם במהלך העונה ממוצע של 6.9 נקודות ו-2.5 ריבאונדים למשחק. בפלייאוף סייע לקבוצה להעפיל חזרה לליגה הראשונה כשקלע בשמונה משחקים 8 נקודות בממוצע בכ-24 דקות למשחק.
בעונת 2015/2016 עבר לשחק במגה לקס הסרבית המתמודדת במסגרת הליגה האדריאטית והפך בה לשחקן המוביל.